Viinimarjat

Valkoherukka

**Valkoherukka** eli **valkoinen viinimarja** (*Ribes* Rubrum-ryhmä) on pensasmarja, joka on alun perin geneettinen muunnos [punaherukasta](https://fi.wikipedia.org/wiki/Punaherukka). Valkoherukasta puuttuu punaherukan [marjan](https://fi.wikipedia.org/wiki/Marja) punaisen värin aiheuttava [geeni](https://fi.wikipedia.org/wiki/Geeni). Valkoherukka ei ole maultaan niin väkevä kuin punaherukka, vaan makeampi, mutta silti melko hapan.[[1]](https://fi.wikipedia.org/wiki/Valkoherukka#cite_note-:0-1)

[Suomessa](https://fi.wikipedia.org/wiki/Suomi) valkoherukkaa viljellään ammattimaisesti noin 86 [hehtaarin](https://fi.wikipedia.org/wiki/Hehtaari) verran, ja se on kolmanneksi eniten viljelty herukkalajike. Yleisimmät ovat [mustaherukka](https://fi.wikipedia.org/wiki/Mustaherukka) (1 220 ha) sekä punaherukka (219 ha).[[1]](https://fi.wikipedia.org/wiki/Valkoherukka#cite_note-:0-1) Valkoherukan keskimääräinen sato vuodessa on noin 4 000 kilogrammaa hehtaaria kohti

Lähde

<https://fi.wikipedia.org/>

Punaherukka

**Punaherukka** tarkoittaa useita [herukoiden](https://fi.wikipedia.org/wiki/Herukat) (*Ribes*) sukuun kuuluvia pensaita, joilla on punaiset [marjat](https://fi.wikipedia.org/wiki/Marja). Yleisimmin nimitys viittaa [lännenpunaherukkaan](https://fi.wikipedia.org/wiki/L%C3%A4nnenpunaherukka) (*Ribes rubrum*), joka on tavallisin viljelty punaherukkalaji. Punaherukat eivät ole [taksonominen](https://fi.wikipedia.org/wiki/Taksonomia) ryhmä; mm. [valkoherukka](https://fi.wikipedia.org/wiki/Valkoherukka) on lännenpunaherukan muunnos. Sen sijaan marjakasvina viljellyt [lännenpunaherukka](https://fi.wikipedia.org/wiki/L%C3%A4nnenpunaherukka), [alppipunaherukka](https://fi.wikipedia.org/w/index.php?title=Alppipunaherukka&action=edit&redlink=1), [pohjanpunaherukka](https://fi.wikipedia.org/wiki/Pohjanpunaherukka), [kartanonpunaherukka](https://fi.wikipedia.org/wiki/Kartanonpunaherukka) ja [hollanninpunaherukka](https://fi.wikipedia.org/wiki/Hollanninpunaherukka) muodostavat lajiryhmän (*Ribes rubrum* -ryhmä).

Mustaherukka

Mustaherukka on 1–1,5 metriä korkea pensas. Lehtilapa on 6–10 cm leveä ja 3–5-liuskainen. Lehti on päältä kalju ja alta karvainen. Lehtien liuskat ovat suippoja. Mustaherukan kukinto on nuokkuva monikukkainen terttu. Kukan tukilehti on huomattavasti lyhyempi kuin kukkaperä. Kukat ovat kaksineuvoisia ja väriltään punertavan tai ruskehtavan vihreitä. Verhiö on karvainen ja keltanystyinen. Terälehdet ovat verholehtiä lyhyempiä. Kukkapohjus on kellomainen. Hedelmä on halkaisijaltaan 6–12 mm ja väriltään tavallisesti musta [marja](https://fi.wikipedia.org/wiki/Marja), mutta myös vihreähedelmäisiä yksilöitä tavataan.